cyanic-selkie/wikianc huggingface dataset:
Zienia Merton
Hun filmdebuterte i en birolle i den relativt ukjente britiske sciencefictionfilmen Masters of Venus fra 1962. I 1964 spilte hun rollen som Ping-Cho i syv episoder av den britiske sciencefiction- og kult-serien Doctor Who, og i 1975–1977 som Sandra Benes i den britiske sciencefictionserien Space: 1999. Sistnevnte serie medførte en viss internasjonal anerkjennelse. Hun har utover dette hatt gjesteroller i en rekke britiske serier, deriblant Helgenen (Return of the Saint) (1979), Bergerac (1983), Dempsey & Makepeace (1985), Lovejoy (1986), Crime Traveller (1997) og såpeserien Østkantfolk (1998 & 2003). I 2008 hadde hun noen opptredener i den britiske såpeserien Coronation Street, samt dramaserien Wire in the Blood. Hun hadde også en sentral birolle i den norske komedien Kosmetikkrevolusjonen (1977).
I 2005 utgav hun selvbiografien Anecdotes & Armadillos.
Lorentz Stavrum
Lorentz Jørginussen Stavrum (1886–1963) var en norsk forstmann og politiker (H) i Namsos.
Han var sønn av gårdbruker og ordfører Jørginus Stavrum og hustru Magda Lorentzdatter Blomset på Vestre Stavrem ved Verrasundet. Også broren Tomas Stavrum ble gårdbruker og ordfører i Verran.
Han gikk skogskolen i Steinkjer og deretter skogbruksavdelingen ved landbrukshøyskolen på Ås, hvorpå han ble ansatt som skogtakstmann og tømmermåler ved Follafoss tresliperi.
Allerede høsten 1911 ble Stavrum ansatt som amtsskogmester (senere fylkesskogmester) i Nord-Trøndelag med ansvar for Namdalen. I 1913 ble også amtsskogselskapet delt, så Stavrum heretter betjente Namdal skogselskap med kontor i Namsos. Han nøt anerkjennelse innen skogbrukskretser i både Norge og Sverige for sin innsats for skogreising i Nord-Trøndelag. Han tok avskjed som fylkesskogmester i 1956.
Han giftet seg i 1915 med Astrid Sofie Walstad, datter av bakermester Adolf Ludvig Walstad i Namsos.
Frits Solvang
Frits Solvang (født 29. juli 1941 i Tromsø) er en norsk fotograf. Under avtjening av verneplikt kom Solvang i kontakt med fotografen Kåre Kivijärvi og deltok på Forsvarets fotoskole. Solvang gikk i lære hos fotografen Samuel Herscowitz på Hamar og tok svennebrev i 1963. Han var så elev ved Kursverksamheten vid Stockholms universitet, hvor lærerne Tor Ivan Odulf og Christer Strömholm fikk stor betydning for Solvangs videre utvikling. Frits Solvang har arbeidet med fotojournalistikk, reklame- og teaterfotografi. Han har vært tilknyttet Nationaltheatret og har også illustrert flere bokutgivelser. Han hadde også utstilling under Festspillene i Harstad i 1967.
Kisangani
Kisangani (tidligere fransk: Stanleyville, eller nederlandsk Stanleystad) er en by i Den demokratiske republikken Kongo in Sentral-Afrika. Byen er provinshovedstad i Tshopo. Kisangani ligger hvor Lualabaelven blir til Kongoelven, nord for Boyomafallene. Byen hadde 682 599 innbyggere i 2004.
Historie
Henry Morton Stanley (1841–1904) grunnla i desember 1883 Stanley Falls Station på en liten øy i Kongoelven nær det lille stedet som nå er blitt oppslukt av Kisangani. Han reiste videre, men etterlot seg som representant til Fristaten Kongo den skotske tekniker Mr. Binnie.
En konflikt mellom Fristatens myndigheter og zanzibarske slavehandlere eskalerte noen år etter. I 1888 ble en form for fristatsjurisdiksjon gjenopprettet ved at slavehandleren Tippu Tip (1837–1905) ble utnevnt til guvernør for Stanley Falls district. Han hadde tilhold i Stanley Falls Station.
Ruijin
Ruijin (kinesisk: 瑞金; pinyin: Ruìjīn) er et kinesisk byfylke i provinsen Jiangxi i det sentrale Kina. Befolkningen i hele byfylket var i 1999 579,443.
Kisangani
Historie
Under Kongokrisen var byen i 1964 åsted for en massakre forvoldt av simbaopprørere mot hvite sivilister. Den ble raskt fulgt av Operasjon Dragon Rouge, en felles militærinnsats av belgiske og amerikanske troppestyrker mot simbaene, for å befri ytterligere 1.500 hvite gisler.
Ruijin
Historie, kulturminne
Byens ry skyldes at den fra 1931 til 1934 var hovedstad for Den kinesiske sovjetrepublikk.
Kommunistene etablerte seg der etter at de i 1920-årene ble tvunget ut av fjellpartiet Jinggangshan av Guomindang. I 1934 la kommunistene derfor ut på «den lange marsjen».
Kisangani
Historie
I mai 2002, under Annen Kongokrig, ble 160 personer massakrert i Kisangani. Det ble antatt at den ansvarlige bak massakren var Laurent Nkunda, som ble arrestert kort etter.
Ruijin
Historie, kulturminne
Det er en mengde minnesmerker og attraksjoner i byen som er knyttet til denne perioden under den kinesiske borgerkrig og til Mao Zedongs nærvær der, og byen nyter godt av Kinas «røde turisme». Det hele har siden 1961 vært oppført på Folkerepublikken Kinas liste over verneverdige minnesmerker som Ruijin geming yizhi (瑞金革命遗址).
Samferdsel
Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Kinas riksvei 323 begynner i Ruijin og fører sørvestover gjennom Guangdong og Guangxi og ender opp i Lincang i Yunnan, på grensen mot Burma.
Bøkeflikmåler
Bøkeflikmåler (Ennomos quercinaria) er en sommerfugl i gruppen av de egentlige målere (Geometridae). Denne oransje arten er bare funnet i Østfold, Vestfold og ytre Telemark i Norge.
Utseende
En middelsstor til ganske stor (vingespenn 35 – 50 mm), kraftig, gul måler med flikete vinger. Antennene er fjærformede hos hannen, trådformede hos hunnen. Kroppen er kledt med gule hår. Begge vingepar er markert flikete, gule med spredte, grå skjell. Forvingen har to brune tverrlinjer, formen på disse er karakteristisk for arten: den indre tverrlinjen er sterkt, jevnt krummet, mens den ytre har en markert knekk nær fremkanten. Området langs ytterkanten av den ytre tverrlinjen er ofte noe mørkere enn resten av vingen. Larven er lang og tynn, brun og knudrete.
Levevis
Arten lever i løvskog, hager og parker. Larvene finnes på eik (Quercus spp.), bøk (Fagus sylvatica) og andre løvtrær. De voksne sommerfuglene flyr om natten i august – september og kommer gjerne til lys.
James McCarthy
James Patrick McCarthy (født 12. november 1990) er en skotskfødt irsk fotballspiller som spiller for Celtic FC. Selv om McCarthy ble født i Skottland, representerer han.
Klubbkarriere
McCarthy spilte i over 100 kamper for fotball-akademiet Hamilton Academical FC som tenåring. Etter det ble han overført til Premier League-klubben Wigan Athletic for en syvsifret overgangssum.
McCarthy fikk sin debut for Hamilton Academical mot Queen of the South FC som innbytter den 30. september 2006, og han ble dermed den yngste fotball-spilleren til å spille for Hamilton Academical i det 21. århundre.
Landslagskarriere
John McCarthy fikk sin landslagsdebut for det irske landslaget i januar 2007 mot. Han scoret sitt første mål for det irske landslaget mot, som Irland vant. McCarthy ble raskt forfremmet til U18 dette året. McCarthy spilte en kamp for U19-laget i september 2007, mot Portugal.
Han ble tatt ut i s EM-tropp til EM i Frankrike 2016.
Alf Andersen (1906–1975)
Alf Steen Andersen (født 5. mai 1906 i Drammen, død 12. april 1975 i Frogn) var en norsk skihopper. Han ble olympisk mester i spesielt hopprenn under lekene i St. Moritz i 1928, og fikk bronse under VM 1935 i Tsjekkoslovakia, etter landsmennene Birger Ruud og Reidar Andersen.
Alf Andersen representerte Oslo-klubbene Sandaker, Lyn og Skeid.
Siddis
Siddis betegner den stedegne dialekten og personer som identifiserer seg med å være fra Stavanger.
Den første gangen en kan vise at ordet er brukt, er i en avisartikkel fra 1927. Ordet skal ikke ha kommet i vanlig bruk før omkring 1950.
En er noenlunde samstemte om at ordet kommer fra det engelske «citizen» eller borger. I 1924 ble også ordet «Stavanger-Cittissen» brukt i samme betydning som ordet siddis. Reidar Kvammen skrev i 1949 at ordet kom fra det engelske «citizen». Trygve M Haldorsen fortalte i 1951 at ordet "sitizen" ble brukt av sjømenn fra Stavanger, da han var i USA i 1904. Karsten Skadberg i 1975, Reidar Frafjord i 2002, Arne Kvitrud i 2010 og Erling Sømme Kielland i 2015 mente likeledes at ordet kunne ha opphav i «citizen». Noen har også ment at ordet kommer fra «iddis», som var merkelappene på hermetikkbokser fra Stavanger.
Andreas Jacobsen (Ajax) karakteriserte en siddis som: «Ein ekta siddis e den så e med å tjene Stavanger i gavne. Hvis någen ble høge på perå av det, fortjene di ikkje navne.»
Avhengig av hvem som bruker det, kan definisjonen, og dermed hvem som er en «siddis» variere. Opprinnelig beskrev «siddis» en person fra Stavanger sentrum, eller området innenfor bygrensen fra før 1965. Den 1. januar 1965 ble tidligere Madla kommune og størstedelen av Hetland kommune slått sammen til en større Stavanger kommune. Etter hvert har ordet «siddis» blitt knyttet opp til folk som bor eller kommer fra hele Stavanger kommune.
Ifølge Carl Bang er det seks krav til å kalle seg siddis:
Ettersom Stavanger universitetssjukehus fødeavdeling ligger utenfor bygrensen fra 1965, vil en slik definisjon føre til at det etterhvert ikke er noen siddiser igjen, siden mennesker fra Stavanger ikke fødes i det som Bang definerer som Stavanger.
Neoepaphra
Neoepaphra er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
USAs herrelandslag i basketball
USAs herrelandslag i basketball har dominert den olympiske basketturneringen helt siden starten i 1936. Laget var ubeseiret fram til 1972 da det tapte for Sovjetunionen i sluttsekundene. I 1992 deltok for første gang spillere fra NBA; resultatet var at dette drømmelaget, Dream Team som det ble kjent som, var totalt overlegent i alle kamper. Men i 1998 tok det bronse i VM.
Neoepaphra
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
USAs herrelandslag i basketball
Spillerstall
''Sist oppdatert 25. februar 2011''
Dream Team
Under OL 1992 stilte USAs basketlandslag for første gang i et OL med spillere fra NBA. Laget fikk navnet Dream Team, og regnes som kanskje det beste basketballaget noen gang. I løpet av turneringen stilte enkelte motstandere seg opp sammen med de amerikanske spillerne før kampen for å bli tatt bilde av sammen med sine idoler. I finalen slo de Kroatia med hele 32 poeng.
Neoepaphra
Utbredelse
Slekten er utbredt på Borneo.
USAs herrelandslag i basketball
Dream Team
Laget bestod av:
Meritter
Ved sommer-OL 2012 satte de ny OL-rekord i antall poeng scoret i én kamp, da de slo Nigeria 156-73. Brasil hadde den forrige rekorden, med 138 poeng mot Egypt, satt i 1988.
Rindal kirke
Rindal kirke er en langkirke fra 1874 i Rindal kommune, Trøndelag fylke. Den er en del av Den norske kirke og hører til Orkdal prosti i Nidaros bispedømme. Den 26. september 2014 ble kirken rammet av en brann i klokketårnet som ble raskt slukket.
Byggverket er i tømmer og har 420 plasser.
Kniven
Kniven er en av tindene i Smørstabbtindan i Lom kommune i Innlandet. Det har en høyde på 2 133 meter over havet.
Neorthopleurinae
Neorthopleurinae er en underfamilie av maurbiller som stort sett er rovdyr.
Utseende
Små til middelsstore (2 – 20 mm) biller, tydelig delt i tre kroppsavsnitt (hode, bryst, bakkropp). De er aktive i solskinn, løper rundt og kan ha en fjern likhet med maur. De er gjerne brokete farget i gult, rødt, brunt og svart, og kroppen har lange, utstående, fine hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.
Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.
Republikanernes caucus i Iowa i 2012
Republikanernes caucus i Iowa i 2012 var et caucus innenfor det republikanske partiet i USA, som fant sted i delstaten Iowa den 3. januar 2012. Caucuset innledet nominasjonsprosessen av republikanernes presidentkandidat under Presidentvalget i USA 2012. Iowa sender 28 delegater til republikanernes nominasjonsmøte, hvorav 25 stod til valg som projected candidates, mens 3 er såkalte unprojected delegates. Caucuset i Iowa er ikke bindene.
Neorthopleurinae
Systematisk inndeling
Denne gruppen blir noen ganger plassert i Korynetinae eller Enopliinae.
Republikanernes caucus i Iowa i 2012
Valget ble vunnet av tidligere senator Rick Santorum fra Pennsylvania med 24,56 % av stemmene, mens guvernøren Mitt Romney fra Massachusetts kom på andreplass med 24,54 % og en margin på bare 34 stemmer. Representanten Ron Paul kom på tredjeplass med 21,4 % av stemmene. Valgene var blant de tetteste i historien. Journalisten Jennifer Jacobs i Des Moines Register kalte det for «tidsaldrenes døde løp» (a tie for the ages).
DNM
DNM er en forkortelse for:
Marwa Bouzayani
I 2021 representerte hun Tunisia på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.
Etrit Berisha
Landslaget
Han ble tatt ut i s EM-tropp til EM i Frankrike 2016.
Juan Antonio de Vizarrón y Eguiarreta
Juan Antonio de Vizarrón y Eguiarreta (død 25. januar 1747) var erkebiskop av Mexico fra den 21. mars 1731 til den 25. januar 1747 og visekonge av Ny-Spania fra den 17. mars 1734 til den 17. august 1740.
Episkopalgenealogi
Hans episkopalgenealogi er:
Annu Raj Singh
Annu Raj Singh (født 17. februar 1984) er en indisk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 23 i 10 meter luftpistol.
Venus in the East
Venus in the East er en amerikansk stumfilm fra 1919, regissert av Donald Crisp.
Handling
Buddy McNair blir så trollbundet av avis-oppslagene om New York-skjønnheten Mrs. Pat Dyvenot at han bestemmer seg for å forlate Colorado med sin nylig arvede formue, reise til New York og vinne hennes hjerte.
Men på toget, underveis til storbyen, narrer noen gamblere Buddy for en større pengesum. Han opplever også en rekke uforutsette problemer i New York, og ingenting går som han hadde sett for seg.
Doğanşehir
Doğanşehir er en by med 39 391 innbyggere (2015) i den tyrkiske provinsen Malatya. Den ligger nord for Gölbaşı og Tut, sør for Akçadağ, sørvest for Yeşilyurt, vest for Elbistan og øst for Çelikhan.
Politikkåret 1944
Fødsler
innen estetikk og politisk filosofi ||align=center|75 ||align=center|2020 ||
Rolf Günther (SS-offiser)
Rolf Günther (født 8. januar 1913 i Erfurt; død august 1945 i Ebensee) var en tysk SS-Sturmbannführer og fra 1941 stedfortreder til Adolf Eichmann i avdeling IV B4 (Auswanderung und Judenangelegenheiten) i Reichssicherheitshauptamt (RSHA). Avdelingen inngikk Amt IV også kjent som Gestapo. Günther var samtidig leder for seksjon A innenfor IV B4.
Han ble som 16-åring medlem av SA i 1929 og meldte seg inn i NSDAP i 1931. I 1937 gikk han fra SA til SS.
Hans bror, Hans Günther, var leder for sentralkontoret for jødespørsmål i riksprotektoratet og organiserte deportasjonene fra Böhmen-Mähren, en av lederne for Holocaust i Riksprotektoratet.
Rolf Günther tok sitt liv i amerikansk varetekt i august 1945.
Burmeisteriellus
Utseende
En middelsstor (14–25 millimeter), blank, brunsvart oldenborre. Ulikt de fleste andre oldenborrer er det stor forskjell på kjønnene. Hannen er mindre, har sterkt hårete forkropp og reduserte dekkvinger som er trukket ut til spisser og ikke dekker hele bakkroppen. Hver dekkvinge har tre skarpe lengderibber. Hunnen er større (ca. 25 millimeter), mindre hårete, med mer "normalt" utseende. De to bakerste bakkroppsleddene stikker ut bak dekkvingene.
Utbredelse
Arten er bare kjent fra Argentina.
Oslo katedralskole
Oslo katedralskole – Schola Osloensis, populært kalt «Katta», er en videregående skole i Oslo med lokaler i Ullevålsveien på Meyerløkka ved Vår Frelsers gravlund. Skolen skårer ofte høyt i karaktersnitt blant skoler i Oslo. Skolen er en av tre norske skoler som kan føre sin historie uavbrutt tilbake til middelalderen. Navnet er knyttet til Oslos eldste domkirke, Hallvardskatedralen, som ligger i ruin ved Oslo torg i Gamlebyen. Oslo katedralskole holdt hus i Gamlebyen til et godt stykke inn på 1600-tallet. De nåværende lokalene har skolen benyttet siden 1902.
Historie
Man regner normalt med at Oslo katedralskole ble etablert om lag 1152/1153, da den pavelige utsendingen kardinal Nicolaus Breakspeare (senere pave Hadrian IV) proklamerte at det skulle være skoler ved bispesetene Oslo, Bergen og Hamar, i tillegg til erkebispesetet i Nidaros. Historiker og tidligere lektor ved skolen, Oskar Garstein, har ført argumenter for at skolen er eldre. Det er mulig Breakespeare stadfestet en skole som var etablert allerede i forbindelse med kanoniseringen av St. Hallvard.
I reformasjonsårhundret var skolen sentrum for den såkalte Østlandshumanismen, der biskop og forfatter Jens Nilssøn, teolog og forfatter Jacob Jacobsen Wolf og teolog og forfatter Hallvard Gunnarsøn var sentrale. Nilssøn og Wolf var også rektorer ved skolen.
1600-tallet regnes som det lærde århundre. Flere av dem som var tilknyttet katedralskolen var av de mest velutdannede i sin tid. I 1636 ble det i tilknytning til skolen opprettet et gymnasium, Cathedralcollegiet. Gymnasiet fikk lokaler sammen med katedralskolen. Flere av katedralskolens fremste menn underviste ved Cathedralcollegiet.
Fra annet skoleår fikk ikke katedralskolens elever snakke annet enn latin med hverandre, heller ikke på fritiden. I Kirkeordinansen av 1607 het det at icke skal der heller andit læris udi dem [skolene] end Latine.
Man vet ikke sikkert når skolen flyttet fra det gamle Oslo til det nye Christiania. Det man imidlertid vet er at skolen fortsatte i Gamlebyen noen år etter at kong Christian IV bestemte at byen skulle gjenoppbygges vest for Bjørvika, etter den skjebnesvangre brannen i 1624. Man vet også at Katedralskolen i 1637 kjøpte nye lokaler ved Christiania torv – ved hovedstadens andre domkirke, Hellig Trefoldighed, reist i perioden 1632-1639.
Gymnasiet som fikk eget auditorium i katedralskolens nye lokaliteter, kunne blitt det første tilløpet til et norsk universitet, hadde det ikke vært for at gymnasiet, av økonomiske årsaker, ble nedlagt i 1660-årene.
I 1719 flyttet skolen fra Christiania torv til nye lokaler i Dronningens gate 15, der det gamle hovedpostkontoret lå.
Frem til slutten av 1700-tallet var katedralskolen først og fremst en skole for utdanning av prester. Skolereformen av 1775 ble slutten for den rene latinske presteskole; den innførte undervisning i norsk og realfag.
Da det nyopprettede Stortinget trengte forsamlingslokaler i 1814, ble Katedralskolens festsal i Dronningens gate leid. I 1823 overtok Stortinget hele lokalet og skolen flyttet til Treschowgården i Fred Olsens gate.
I 1869 fikk skolen nye lokaler i Akersgata 73a. I 1902 flyttet skolen til dagens lokaler i Ullevålsveien, tegnet av arkitekt Carl Michalsen. Bygget i Akersgata ble senere Hammersborg skole. Samme år begynte de første jentene på skolen.
Senere historie
I 1986 var Tysklands forbundspresident Richard von Weizsäcker på besøk og hans samtale med elevene ble overført i tysk radio og norsk skolekringkasting.
I dag eier Stiftelsen Oslo katedralskole skolebygningen og biblioteket, mens selve skoledriften er overtatt av kommunen. Biblioteket har en betydelig bredde og er Norges eldste.
I 2005 ble Holmboeprisen etablert, navngitt etter Katedralskolens tidligere elev og lærer, matematikeren Bernt Michael Holmboe (1795–1850). Prisen tildeles årlig fra Oslo katedralskole av Det Norske Videnskaps-Akademi.
Elevliv
Elevene ved Oslo katedralskole er kjent for å være svært aktive utenfor skolen. Skolen har flere elevsamfunn og elevlag. Skolens eldste elevsamfunn er Gymnassamfunnet Kattuglen, populært kalt «Ugla», som ble stiftet i 1846 og har spilt en viktig rolle i elevenes skoleliv. Flere kjente elever har både vært medlemmer og ledere i elevsamfunnet i løpet av disse årene. Skoleavisen heter Kort sagt. Skolen har også et kor kalt «Peblingene», som ledes av en fast ansatt kantor, Olav Morten Wang.
I tillegg finnes det elevlag for en rekke interessefelt. I 2010- og 2020-årene har elevlagene blant annet vært viet bøker, Doctor Who, Game of Thrones, Magic: The Gathering, Kattarock, Katta Målungdom, Model United Nations, bueskyting, hütteturer, koffein, fabelprosa, vanndrikking, Marvel, Disney og filosofi. I 2018 ble elevlaget «Apekatta» opprettet; dette elevlaget har ukentlig klatretrening og årlige turer til Kolsåstoppen. I 2020 ble Kattas AmatørFilosofiske ForEning (KAFFE) dannet for å arrangere studentdiskusjoner rundt filosofi og samfunnsrelevante temaer samt besøk av filosofer som Jon Elster og Lars Svendsen. I 2021 ble elevlaget Kattas Politiske Forum (KPF) opprettet, for å fremme elevenes rike politiske engasjement. Et annet elevlag er «KattasIsbadeKlubb» (KIK), som arrangerer månedlige bad på Tjuvholmen skoleåret igjennom. Det største elevlaget er kalt Kattas Fabelprosaiske Elevsamfunn (KFE). Gruppen står for blant annet: Zombie laiv, ninjalekene, diverse hytteturer og mange flere spennende aktiviteter ved skolen.
En av Katta sine mest profilerte elevlag er MUNK (Model United Nations of Katta). Elevlaget arrangerer årlige konferanser BAKMUN der over 100 elever fra flere forskjellige skoler har mulighet til å delta. MUNK har også årlige reiser til Nederland der elever selv deltar på viktige samfunnsdebatter på en internasjonal skala.
Elevene har lange tradisjoner for å sette opp årlige teaterforestillinger, og Kattateateret drives frivillig av over 150 elever ved skolen.
Sandhetens seier
Sandhetens seier (orig. Veritas vincit) er en tysk stumfilm fra 1919, regissert av Joe May.
Oslo katedralskole
Skolens rektorer
{|
Tidligere elever (alumni)
Laurids Nielsen («Laurentius Norvegus») (ca. 1540–1622) professor og nøkkelfigur i motreformasjonen var elev ved katedralskolen. Prins Harald (senere kong Harald V) begynte på katedralskolen i 1952 og tok eksamen artium i 1955. Harald gikk realfagslinjen i en klasse med 27 gutter. I skolebygninger henger det minnetavler i marmor over kjente elever, rektorer siden reformasjonen og falne under andre verdenskrig samt skolens legater. Tavlen over falne har 37 navn: to var lærere da de falt og 35 var tidligere elever. Hallvard Gunnarssøn (død 1608) var elev og senere lektor i teologi ved skolen, utga blant annet en norgeshistorie Chronicon regum Norvegiæ. Johan Ernst Gunnerus (1718–1773) var elev 1729-1737, senere biskop, naturforsker og grunnlegger av Det Kongelige Norske Videnskabers Selskab. Johan Herman Wessel (1742–1785) var elev fra 1758 og han ble senere en kjent dikter. Jens Christian Berg (1775–1852) var elev fra 1792 og ble jurist, historiker og politiker (medlem av det overordentlige Storting i 1814). Astronomen Christopher Hansteen (1784–1873) var elev fra 1793 til 1802.
Erythroplatys
Erythroplatys er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange trebukker, mørke med gule eller røde tegninger eller helt brunrøde, kan ha noe metallisk glans. Kroppsformen er litt flat, og dekkvingene er jevnt utvidet bakover, bredest ved bakenden. Hodet er noe snuteformet forlenget. Antennene er omtrent halvparten så lange som kroppen, noe sagtakkede. Pronotum har rundede sider uten tenner. Beina er middels lange med litt klubbeformede lår.
Utbredelse
Slekten er utbredt i Brasil, Peru og Bolivia.
Systematisk inndeling
Slektslisten følger.
Under the Boardwalk
«Under the Boardwalk» er en amerikansk pophitsang, skrevet av Kenny Young og Arthur Resnick. Den ble spilt inn på plate av The Drifters i 1964.
Premiss
Teksten beskriver et stevnemøte mellom en mann og hans elskede i en kystby, som planlegger å møtes privat «utenfor solen» og ute av syne for alle andre under en strandpromenade. Instrumenteringen innbefatter güiro, triangel og fioliner. Sangens refreng er uvanlig ved at det skifter fra dur til moll.
Historie
Sangen skulle spilles inn 21. mai 1964, men gruppas ledesanger, Rudy Lewis, døde uventet av en antatt heroinoverdose kvelden før. Lewis hadde vært ledesanger på flesteparten av hitene etter at Ben E. King forlot gruppa i 1960, innbefattet «Up on the Roof». Istedenfor å tilordne tid for en ny studiosession for å finne en ny frontmann, ble The Drifters' tidligere ledesanger, Johnny Moore, hentet tilbake for å fremføre ledevokalen på innspillingen. Dette initiativet i siste minutt ble en suksess, ettersom singlen Atlantic Records 8099 lå som # 4 på Billboard Hot 100-listen og som # 1 i tre ikke-sammenhgende uker på Cashbox Magazine's R&B-liste. Den ble utgitt i juni 1964. Produsent var Bert Berns.
Sangen er rangert som # 487 på Rolling Stone's The 500 Greatest Songs of All Time
Coverversjoner
Mange artister har siden gjort coverversjoner av «Under the Boardwalk», innbefattet:
Clifford og The Surf Rats gjorde en coverversjon på Muppet-albumet, Muppet Beach Party (1993),
En kajun-farget swamp pop-parodi på sangen, «(Holly Beach) Under the Boardwalk», med Kenny Tibbs (Kenny Thibodeaux) og the Jokers ble utgitt i 1991 og var en flerårig jukeboxfavoritt i Louisiana til Orkanen Rita praktisk talt utslettet det lille badestedet, Holly Beach, i 2005.
En annen parodisk coverversjon kom fra Tyskland med Lothar & die Trabanten i 1991. Sangen «Unter dem Wartburg» beskriver de tekniske problemene som en familiefar har med sin Wartburg, en bil produsert i DDR, under en tur fra Dresden til Rimini
En spanskspråklig versjon, «Bajo la rambla», ble innspilt av den argentinske gruppa, Los Gatos Salvajes i 1965.
En coverversjon med The Rolling Stones (hvis versjon fra 1964 ble utgitt på singlen Decca Y7200 i Australia, hvor den lå som # 1 på singlelisten, og på gruppas andre LP, The Rolling Stones No. 2 (Decca LK.4661), 15. januar 1965). Produsent var Andrew Loog Oldham. Den var også med på CD-platen, Rhythms del Mundo Classics (2007)
I august 2007 spilte soulsangeren Guy Sebastian inn en tributtversjon av «Under the Boardwalk» i Ardent Studios i Memphis, Tennessee. Den ble utgitt på hans CD med soulklassikere, The Memphis Album», med mange av de opprinnelige bandedlemmene fra Stax, innbefattet Steve Cropper, Donald Duck Dunn, Lester Snell og Steve Potts.
I 2001 spilte Bill Harley inn en versjon av sangen, med en tekst for barn. Den bar tittelen «Down in the Backpack».
The italienske bandet, Casino Royale, gjorde en coverversjon av «Under The Boardwalk» på albumet Soul of Ska (1988)
Norsk versjon
Bjørn Lindquist har skrevet en norsk tekst. Den norske tittelen er «De bare maser».
Julian Simon
Julian Lincoln Simon (født 12. februar 1932, død 8. februar 1998) var professor innen business administration ved the University of Maryland og en Senior Fellow ved Cato Institute. Han skrev mange bøker og artikler især om miljø- og ressursøkonomi. Han er mest kjent for sitt arbeid innen befolkning, naturressurser og immigrasjon. Han var kjent for synet at det var mulig med uendelig med ressurstilgang og ubegrenset befolkningsvekst, understøttet av teknologisk fremskritt (en cornucopianer). Hans verk er ofte sitert av libertarianere som understøttelse for deres argumentasjon.
Luftburen bataljon
Luftburen bataljon er en luftbåren bataljon i den svenske hæren. Avdelingen inngår i Livregementets Husarer og består av lett infanteri som er spesialtrent til å utføre luftbårne innsettelser med helikoptre opptil 20 mil fra pålastningsstedet og med en varighet på inntil tre døgn.
I stridsområdet beveger soldatene seg til fots med støtte av terrengkjøretøyer for transport av materiell.
Jon-Helge Tveita
Jon-Helge Ødegård Tveita (født 22. oktober 1992) er en norsk fotballspiller som spiller for Idrettsklubben Start.
Kazuhiro Nakamura
Kazuhiro Nakamura (født 中村和裕, Nakamura Kazuhiro, 16. juli 1979) er en japansk MMA-utøver. Han tilhører for tiden promotøren DREAM, men er kjent fra Sengkou, og kanskje mest kjent fra Pride Fighting Championships. Nakamura holder 3 dan sort belte i judo under tidligere Sommer-OL-vinner (1992) i Judo, Hidehiko Yoshida.
Han har vunnet over bla. Daniel Gracie, Dos Caras, Jr., Kevin Randleman og mange fler.
Paul Owren
Etter examen artium 1924 ved Lillehammer videregående skole og cand.med. 1931, var han praktiserende lege på Lillehammer og drev fra 1936 til 1939 med revefarming, før han gikk til Rikshospitalet, fra 1949 som overlege. Her oppdaget han i sine studier av «Mary» en Faktor V (et protein), som var viktig for normal koagulering, de fire første (I-IV) oppdaget på tidlig 1900-tall av Paul Morawitz. Det tidlige arbeidet her ble dr.med. i 1947 på avhandlingen ''The coagulation of blood. Investigations on a new clotting factor''. Owrens sykdom er en sjelden bløder-sykdom som skyldes mangel på faktor V.
Owren ble professor i 1949 og utviklet en kontrollmetode («trombotest») for å anslå sjansene for hjerteinfarkt, som vakte internasjonal begeistring. Den ble kommersialisert gjennom Nycomed. Den såkalte «TT-metoden» var i bruk i mange tiår. Han fikk en større forskergruppe («stall Oowren») stod bak Rikshospitalens nye tromboseinstitutt fra 1956 som var det første i sitt slag i verden. Han ledet det til 1963. I en årrekke avholdt man de årlige Owrenforelesningen samme sted.
Han var kongefamiliens lege fra 1949 og fulgte Kong Olav på hans reiser frem til 1983. Før hans død i 1991, døde Owren i 1990, og det ble i 1992 satt opp et innkjøpsfond på 1 million kroner for Lillehammer bys malerisamling.
Ta Khmau
Ta Khmau (khmer: ក្រុងតាខ្មៅ), bokstavelig: "svart bestefar") er hovedstaden i provinsen Kandal sentralt i Kambodsja. Byen ligger ca 11 km sør for Phnom Penh. Byen er delt inn i 6 bydeler (Sangkat) og 20 landsbyer (Phum).
Lea Meyer
Lea Meyer (født 16. september 1997) er en tysk friidrettsutøver som konkurrerer i mellomdistanseløp og hinderløp.
Norgesmesterskapet i håndball for kvinner 2013
Norgesmesterskapet i håndball for kvinner 2013 var en norsk håndballturnering som kåret norgesmesteren i håndball for kvinner 2013.
Alan Williams
Alan Frank Williams (født 7. oktober 1893, død 3. desember 1984 i Los Angeles, California) var en amerikansk sportsutøver som deltok i de olympiske leker 1924 i Paris.
Williams ble olympisk mester i rugby union under OL 1924 i Paris. Han var med på det amerikanske laget som vant rugby union. Det var kun tre lag som deltok i turneringen som ble avviklet i perioden 1. til 17. mai 1924. Det amerikanske laget vant begge sine kamper, de beseiret Romania med 39-0 og de slo Frankrike med 17-3.
Askeflikmåler
Askeflikmåler (Ennomos fuscantaria) er en sommerfugl i gruppen av de egentlige målere (Geometridae). Den kan som oftest skilles fra andre flikmålere på den mørkere fargen. I Norge forekommer den nord til Hordaland.
Utseende
En middelsstor (vingespenn 35 – 40 mm), kraftig måler med flikete vinger. Fargen kan variere en del, men er som oftest nærmere brun enn gul, i motsetning til de andre norske flikmålerne (Ennomos spp.). Den ligner mest på oreflikmåleren (Ennomos alniaria), men skilles lett fra denne på at kroppshårene er brungule, ikke sitrongule. Antennene er fjærformed hos hannen, trådformede hos hunnen. Kroppen er kledt med brungule til lysbrune hår. Vingene er brunoransje til oransjebrune, på lyse individer med spredte, brune skjell i den ytre delen. Forvingen har to brune tverrstriper, den innerste er buet og den ytterste skrå og nokså rett. Bakvingen har en tynn, brun tverrstripe. Larven er grønngul, lang og tynn med tre par rødbrune vorter på ryggen.
Levevis
Askeflikmåleren finnes i løvskog og skogkanter med innslag av ask (Fraxinus excelsior), som er larvenes næringsplante. De voksne målerne flyr om natten i juli – oktober og kommer gjerne til lys. Den overvintrer som egg.
Utbredelse
Arten finnes i Europa. I Norge er den funnet langs kysten nord til Hordaland, men den er ikke vanlig.
A Very Good Young Man
A Very Good Young Man er en amerikansk stumfilm fra 1919, regissert av Donald Crisp.
Come Together
Come Together kan sikte til:
Turid Dalland
Lina Turid Dalland (f. Halvorsen) (født 12. mars 1936) er en norsk lærer, politiker (H) og tidligere ordfører i Haugesund.
Hun var varaordfører i Haugesund (1991-1993) og Haugesunds første kvinnelige ordfører (1993-1995). Hun var av yrke kroppsøvingslærer ved Skeisvang videregående skole i Haugesund. Hun er gift med Lars Johannes Dalland.
Ljubov Jegorova
Ljubov Ivanovna Jegorova (russisk: Любовь Ивановна Егорова; født 5. mai 1966 i Seversk) er en tidligere russisk langrennsløper. Hun var med på å dominere internasjonalt kvinnelangrenn i store deler av 1990-årene. I VM 1997 i Trondheim sluttet dette, hun ble diskvalifisert etter å ha testet positivt på det forbudte medikamentet bromantan.
Hun var forgrunnsfiguren blant de kvinnelige langrennsløperne både i OL 1992 i Albertville og OL 1994 på Lillehammer. Ved begge anledninger vant hun tre gullmedaljer (to individuelle øvelser + stafettgull). Hun vant også damenes 15 km i Holmenkollrennet i 1994, og delte Holmenkollmedaljen med Vladimir Smirnov og Espen Bredesen samme år.
Hun er utnevnt til Helt av Den russiske føderasjon, og æresborger av Seversk (1992), St. Petersburg (1994) og Tomsk oblast (2005).
Tsutsuia
Tsutsuia er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Arten er utbredt på Ny-Caledonia.
Systematisk inndeling
Slektslisten følger.
Eksterne lenker
Tsutsuia elegans Tsutsuia elegans Tsutsuia elegans Tsutsuia elegans Tsutsuia elegans
Claudia Verdicchio-Krause
Claudia Verdicchio-Krause (født 24. mai 1975) er en tysk skytter som konkurrerer i pistolskyting. Hun representerte landet sitt i Sommer-OL 2012 i London, der hennes beste resultat var nummer 20 i 10 meter luftpistol.
Borat
Borat: Cultural Learnings of America for Make Benefit Glorious Nation of Kazakhstan er en britisk film fra 2006, med den britiske komikeren Sacha Baron Cohen i hovedrollen som den kasakhstanske journalisten Borat Sagdijev. Borat-figuren ble kjent igjennom Baron Cohens TV-serie Da Ali G Show, og er en usivilisert, rasistisk og mannssjåvinistisk journalist. Baron Cohen har valgt å gjøre alt promoarbeid i forbindelse med filmen som figuren Borat.
Filmen ble nominert til Oscar for «best tilrettelagte manus» under den 79. Oscar-utdelingen.
«Borat» fra Kasakhstan er i USA for å lage en dokumentarfilm om «verdens flotteste land». I løpet av innspillingen viser det seg imidlertid at han blir mer interessert i å gifte seg med Pamela Anderson enn i selve filmarbeidet.
Den russiske filmkontrollen bestemte i november 2006 at filmen skulle totalforbys i Russland. Dette gjorde Borat: Cultural Learnings of America for Make Benefit Glorious Nation of Kazakhstan til den første filmen uten pornografisk innhold som ble forbudt i landet. De russiske myndighetene begrunnet forbudet med at innholdet i filmen kunne virke støtende på seerne.
Eksterne lenker
Борат
Meximia
Meximia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, korte og brede, lysbrune trebukker. Antennene tynne, omtrent så lange som kroppen. Pronotum er tønneformet, noe bredere enn langt, uten tenner på sidene. Dekkvingene er noe knudrete.
Utbredelse
Slekten er kjent fra Molukkene og Ny-Guinea.
Dvt
Forkortelsen DVT kan ha flere betydninger:
Forrådt (1988)
Forrådt (originaltittel: Betrayed) er en amerikansk dramathriller fra 1988 med Debra Winger og Tom Berenger i hovedrollene. Regi er ved Costa-Gavras. Filmen handler om en kvinnelig FBI-agent som får i oppdrag å infiltrere en høyreekstremistisk organisasjon i Midtvesten som mistenkes å stå bak et rasistisk drap.
Filmen fikk blandet mottakelse av kritikerne og ble en moderat publikumssuksess.
Handling
Catherine Weaver (Winger) er en FBI agent som får i oppdrag å infiltrere en gruppe i Midtvesten som mistenkes å stå bak mordet på en kontroversiell jødisk radiokommentator. Den hovedmistenkte er Gary Simmons, krigshelt og familiefar. FBI-agenten blir imidlertid romantisk involvert med den mistenkte og hans familie, og mister etter hvert noe av sin objektivitet. Etterhvert viser han henne en voldelig virkelighet som står i sterk kontrast til den idyll som rår på overflaten.
Om filmen
Forrådt fikk blandet mottakelse av filmanmelderne, noe som gjenspeiles i at den har fått 45 % på Rotten Tomatoes. Den amerikanske filmkritikeren Roger Ebert gav den to av fire stjerner.
VGs anmelder gav den terningkast fem og skrev følgende: «''"Forrådt" er en meget god film. Krypende ekkel i sin beskrivelse av et megavoldelig, fascistisk og rasistisk miljø i USA''». Dagbladets anmelder gav den terningkast tre.
Filmen innbrakte 25,8 millioner dollar på amerikanske kino og havnet dermed på en 39.-plass over de mest innbringende filmene i USA i 1988. Produksjonskostnadene var på ca 19 millioner dollar.
West Island
West Island er hovedstaden på Kokosøyene og har en befolkning på omtrent 120 mennesker. Det er den minst befolkede av de to bebodde øyene i øygruppen (den andre er Home Island). Den var del av en større plantasje, og under andre verdenskrig lå det en flystripe her. I tillegg til alle de offentlige bygningene er det en butikk, en flyplass og innkvartering for turister her.
Kandalaksja
Kandalaksja (russisk: Кандалакша, finsk: Kantalahti, også Kandalax eller Candalax på eldre kart, karelsk: Kannanlakši, skoltesamisk: Käddluhtt) er en by i Murmansk oblast i Russland. Den ligger innerst i Kandalaksjabukta i Kvitsjøen. Innbyggertall: 40 564 (folketelling 2002).
Historie
Bosetningen har eksistert siden det ellevte århundre. I det 13. århundre ble det en del av republikken Novgorod, sammen med den sørligste delen av Kola, og i 1478 ble det annektert av Russland.
I 1915 startet byggingen av en havn, og i 1918 ble jernbanen mellom Moskva og Murmansk, som gikk gjennom byen, åpnet.
Paderborn
Paderborn er en by i Tyskland i delstaten Nordrhein-Westfalen med rundt 145 000 innbyggere. Byen er administrasjonssete i landkreisen med samme navn. Navnet kommer av elven Pader, som har utspring i fler enn 200 kilder nær Paderborn domkirke der St. Liborius er gravlagt.
Geografi
Paderborn ligger ved kilden til elven Pader, omtrent 50 km øst for Lippstadt og 40 km sør for Bielefeld. Åsene i Eggegebirge ligger øst for byen.
Historie
Man mener at Karl den store var lenge i området i regjeringstiden sin, og spor av ruiner under og rundt domkirken i Paderborn ser ut til å støtte dette.
Treet Irminsul stod visstnok nær Paderborn.
Paderborn var sete for bispedømmet Paderborn og er i dag sete for en romersk-katolsk erkebiskop.
St. Liborius blir minnet hvert år i Paderborn under Liborifest i juli, selv om festivitasen i dag har lite å gjøre med helgenen.
Silvio Kuhnert
Silvio Kuhnert (født 9. september 1969 i Oelsnitz i Vogtland) er en tysk sanger innen populær folkemusikk og musikkprodusent. Han er kjent som «Der singende Gastwirt» – «Den syngende vertshusholder». Han er også kokk på hotellet Zum grünen Baum i den lille landsbyen Taltitz i Vogtland.
Liv
Kuhnert begynte sin karriere som kokk med opplæring i hotellet Am Fichtelberg i Oberwiesenthal. Tilbake i 1989, var han den yngste kjøkkenlederen i restauranten Bergkristall (Fjelletkrystall) på Vogtland. I de følgende år fullførte han forskjellige kurs med anerkjente restauratører, blant annet i Aubergine fra Eckhart Witzigmann, en tyske stjernekokk i München og Feriehotel Bareis, et fem stjerneshotell i Sørtyskland. Han tok eksamen som kokk i 1993 i Passau og ble samme år executive chef på IFA hotel Holiday – Hohe Reuth i Schöneck.
I 1995 kjøpte han og åpnet sin første restaurant og sang for gjestene sine. Ti år senere var han også en vellykket utøver av populære folkemusikk, og åpnet i 2005, med sin daværende kjæreste og nåværende kone Viola, restauranten og hotellet Zum grünen Baum i Taltitz. Her er Kuhnert vert med arrangementer for fans av folkemusikk og sammen med fremtredende representanter for sjangeren.
Rypdal & Tekrø II
Rypdal & Tekrø II er et musikkalbum med Terje Rypdal og Ronni Le Tekrø. Albumet ble utgitt i 1998.
Silvio Kuhnert
Video/DVD produksjoner
2008 Ein musikalisch-kulinarischer Streifzug durch das Vogtland(Musikalsk og kulinarisk reise gjennom Vogtland)
Kuhnert hadde som «Den syngende vertshusholder fra Vogtland» flere opptredener på radio og TV, slik som Musikantenschenke på MDR (Central tysk Broadcasting) og har vunnet en rekke titler i ulike konkurranser.
Bøker
Kuhnert er forfatter av kokebøkene Von der Haselmühle zu Tanzermühle (Fra Haremølle til Danzermølle) (Vogtländischer hjemme forlaget, Plauen, Tyskland), utgitt i 1998 og Das Obere Vogtland Kochbuch (Den Øvre Vogtland kokebøk)(Edition Limosa, Clenze, Tyskland) i 2010.
Storemyr naturreservat
Storemyr naturreservat er et 154 dekar stort naturreservat i Froland kommune. Det ble opprettet 10. oktober 1986. Naturreservatet er en del av Verneplan for myr i Aust-Agder. «Føremålet med vern er å ta vare på ein kombinasjon av flatmyr, initialstrengmyr og svakt hallande bakkemyr..» Forvaltningsmyndighet er fylkesmannen i Aust- og Vest-Agder.
Dette reservatet er et myrreservat. ''«Lavestliggende lokalitet for dvergbjørk i Aust-Agder. »'' Området ligger om lag 175 moh.
Richard Hyland
Richard Frank Hyland (født 26. juli 1900, død 16. juli 1981) var en amerikansk sportsutøver som deltok i de olympiske leker 1924 i Paris. Hyland ble olympisk mester i rugby union under OL 1924 i Paris. Han var med på det amerikanske laget som vant rugby union. Det var kun tre lag som deltok i turneringen som ble avviklet i perioden 1. til 17. mai 1924. Det amerikanske laget vant begge sine kamper, de beseiret Romania med 39-0 og de slo Frankrike med 17-3.
Xu Shuangshuang
Xu Shuangshuang (født 6. april 1996) er en kinesisk friidrettsutøver som konkurrerer i mellomdistanseløp og hinderløp.
I 2021 representerte hun Kina på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.
Åram kirke
Åram kirke (Åram kyrkje) er en langkirke fra 1927 som nå ligger i Vanylven kommune i Møre og Romsdal etter en grenseregulering mellom Vanylven og Sande kommune. Den er en del av Den norske kirke og hører til Søre Sunnmøre prosti i Møre bispedømme.
I 1964 ble det satt opp et tilbygg for toalett foran hovedinngangen, og i 1987 ble kirken isolert ved at man la ny kledning på utsiden av den gamle. Da ble også vinduene skiftet og golvet isolert.
Byggverket er i tre og har 300 plasser.
Det er kirkegård ved kirken.
Supreme Court of British Columbia
British Columbia Supreme Court er den generelle førsteinstansdomstolen i Britisk Columbia i Canada. Domstolen sitter i åtte rettskretser og hører både sivilrettslige og strafferettslige saker. Kjæremål går til provinsens høyesterett, British Columbia Court of Appeal.
Steinindustri (bearbeiding)
Steinindustrien bearbeider stein til ulike produkter. I en bearbeidingsbedrift sages, hugges, slipes eller poleres steinen. Produktene er mange: Gravminner, kantstein, fasadestein, flis, gulv- eller veggplater, benkeplater, trapper, murblokker, og mye annet.
En stein er en løs steinblokk fra fjellet, eller et stykke av en bergart.
Produksjonsprosessen
I en bearbeidingsbedrift følger råvaren en produksjonsprosess, en løype gjennom fabrikken, med flere stoppesteder. Noen bedrifter er spesialisert på en type produksjon, andre kan ta ulike oppdrag. Her er, noe skjematisk, produksjonsprosessene i en steinindustribedrift som kan produsere både bygningsstein og gravminner.
Råblokklager
Råblokklageret består av steinblokker av ulike bergarter, slik de kommer fra steinbruddet. Kantene er ikke alltid like slette, ofte er det spor av kilhull. Blokkene er merket med produsent, vekt og fargeplan, der det er av betydning.
Grovdeling av råblokken
Råblokken må deles opp til passe tykke plater. Tidligere brukte de å kile blokkene, men i dag er det vanlig å bruke sag. Kiling brukes dersom en steinblokk er for stor for blokksagen, men det skjer sjelden.
Pütürge
Pütürge er en by med 15 709 innbyggere (2015) i den tyrkiske provinsen Malatya. Den ligger nord for Sincik og Gerger, og sør for Malatya, Kale og Sivrice.
Steinindustri (bearbeiding)
Finere oppdeling av emnene
De store platene deles til passe emner for gravminner, bygningsstein og annet.
Klipping
Steinen legges inn under en kraftig hydraulisk drevet saks. Med et enormt trykk klipper saksen over steinen. Når trykket er stort nok, sprekker (klippes) steinen. Klipping brukes til fasadestein og kantstein for gatedekker. Klipping gir en rått satt overflate (hugget).
Kantsaging
En kantsag er en sirkelsag med et blad med diameter på mellom 25 og 75 cm. Den brukes til å sage av kantene og dimensjonere de store platene fra blokksagen. Sagkuttet blir lineært. Vann er kjølevæske. Det er to typer av kantsager; den ene har en bevegelig vogn som steinplaten ligger på, den andre har en fast vogn, mens det er selve sagen som beveger seg.
Fresing
Brukes for å ta ned en overflate, til å runde av en kant eller forme et ikke rektangulært gravminne. Verktøyet kan ha mange utforminger, ulike profiler som, fals, fas, hulkil og rundstaff. Verktøyet er påsveiset segmenter med innstøpte diamanter. Vann er kjølevæske.
Wiresag
Wiresaging av gravminner har tatt over mye av fresingen. Wiresaging også av kantene blir mer og mer vanlig, særlig for gravminner. Tidligere hadde gravminner oftest rektangulær form; i dag kan en wiresag sage ut nesten enhver fasong. Den er CNC-styrt.